Team india
టీమిండియా సంచలన విజయం
బెంగళూరు: ఆస్ట్రేలియాపై టీమిండియా మంగళవారం సంచ లన విజయం సాధించింది.దీంతో స్వదేశంలో తమకు తిరుగు లేదని మరోసారి నిరూపించింది భారత క్రికెట్‌ జట్టు. ఆస్ట్రేలియాతో జరిగిన రెండవ టెస్టులో టీమిండియా జట్టు 75 పరుగులు తేడాతో సంచలనవిజయం సాధించింది. కొద్ది టార్గె ట్‌ను కాపాడుకుని మరీ విజయ ఢంకా మోగించింది.ఆసీస్‌ను రెండవ ఇన్నింగ్స్‌లో 112 పరుగులకే కుప్పకూల్చి తొలి టెస్టులో ఎదురైన పరాజయానికి ప్రతీకారం తీర్చుకుంది.దీంతో నాలుగు టెస్టుల సిరీస్‌ను 1-1తో సమంచేసింది.
భారత్‌ నిర్దేశిత పరుగుల టార్గెట్‌ను చేధించేక్రమంలో ఆసీస్‌ తడబ డింది. ఏ దశలోనూ టీమిండియా బౌలింగ్‌ను నిలువరించలేక చేతులెత్తేసింది.ప్రధానంగా స్పిన్నర్లు అశ్విన్‌ ఆరు వికెట్లతో సత్తా చాటి ఆసీస్‌ పతనాన్ని శాసించాడు.అతనికి ఉమేష్‌ యాదవ్‌ రెండు వికెట్లతో చక్కటి సహకారం అందించాడు. ఇషాంత్‌ శర్మ, జడేజాలకు ఒక్కొ వికెట్‌ లభించింది.ఆసీస్‌ ఆటగాళ్లలో స్టీవ్‌ స్మిత్‌ 28 పరుగులే అత్యధిక స్కోరు.హ్యాండ్‌ స్కాంబ్‌ 24 పరుగులు,వార్నర్‌ 17 పరుగులు,మిచెల్‌ మార్ష్‌ 13 పరుగులు సాధించారు.అంతకు ముందు 4 వికెట్లకు 213 స్కోరుతో మంగళవారం నాలుగవ రోజు రెండవ ఇన్నింగ్స్‌ కొనసాగించిన టీమిండియా మరో 61 పరుగులు చేసి మిగతా వికెట్లను కోల్పోయింది.ఆటలో భాగంగా టీమిండియా స్కోరు 238 పరుగుల వద్ద రహానే 52 పరుగులు వద్ద ఔట య్యాడు.ఆ తరుణంలో క్రీజులోకి వచ్చిన కరుణ నాయర్‌ గోల్డెన్‌ డక్‌గా పెవిలియన్‌ చేరాడు.ఆసీస్‌ పేసర్‌ స్టార్క్‌ బౌలిం గ్‌లో నాయర్‌ వెంటనే బౌల్డ్‌ అయ్యాడు. ఆ తరువాత పుజారా 92 పరుగులు,అశ్విన్‌ 4 పరుగులను మూడు బంతుల వ్యవ ధిలో హజల్‌వుడ్‌ ఔట్‌చేసి టీమిండియాకు షాక్‌ ఇచ్చాడు.
హజల్‌వుడ్‌ వేసిన తరువాత ఓవర్‌లో ఉమేష్‌ యాదవ్‌ 1 ఔట్‌ కావడంతో టీమిండియా 258 పరుగుల వద్ద తొమ్మిదవ వికెట్‌ను కోల్పోయింది.చివరలో సాహా 20 నాటౌట్‌తో కలిసి ఇషాంత్‌ శర్మ 6 పరుగుల వద్ద కొద్దిసేపు బౌలింగ్‌ను ప్రతిఘ టించాడు.దీంతో టీమిండియా రెండవ ఇన్నింగ్స్‌ 274 పరు గులు చేసింది.చివరి వికెట్‌గా ఇషాంత్‌ ఔట్‌ కావడంతో భారత్‌ రెండవ ఇన్నింగ్స్‌ తొలి సెషన్‌లోనే ముగిసింది. విజయానికి కారణాలివిగో బెంగళూరు టెస్టు అభిమానులను థ్రిల్లింగ్‌నకు గురిచేసింది. మొదట బ్యాటింగ్‌లో చిత్తయి, ఆ తరువాత బౌలింగ్‌లో కొద్దిగా సత్తా చాటి రెండవ టెస్టులో చాలా వరకు ఆత్మరక్షణలో ఆడిన కోహ్లీ సేన నాలుగవరోజు జూలు విదిల్చింది.ఎవరూ ఊహిం చని విధంగా అందరిని విస్మయానికి గురి చేస్తూ ఆస్ట్రేలియాపై 75 పరుగులు సంచలన విజయాన్ని నమోదు చేసింది.ఈ విజయంతో కోహ్లీ సేనలో ఆత్మ విశ్వాసం ఇనుమడించడమే కాకుండా సిరీస్‌ 1-1తో సమం అయింది.
నిజానికి నాలుగవ రోజు టీమిండియాకు ప్రారంభంలో కొంత నిరాశ కలిగింది.మూడవ రోజు 126 పరుగులు ఆధిక్యంతో నాలుగవ రోజు ఆట ప్రారంభించిన కోహ్లీ సేన భారీ టార్గెట్‌ను ప్రత్యర్థి జట్టు ముందుంచాలనుకుంది.కానీ కేవలం 61 పరు గులు మాత్రమే జోడించి చివరి ఆరు వికెట్లు కోల్పోయింది. దీంతో 188 పరుగుల టార్గెట్‌తో ఆస్ట్రేలియా బరిలోకి దిగింది. టార్గెట్‌ నిలబెట్టుకోవాలంటే అసామాన్య ప్రతిభను చూపించా ల్సిన సమయంలో కోహ్లీ సేన అదే చేసి చూపెట్టింది.బౌలింగ్‌ విభాగం వీరోచితమైన ప్రతిభను ప్రదర్శించింది.సమిష్టి కృషితో చిరస్మరణీయమైన విజయాన్ని అందుకుంది.ఈ గెలుపు వెనుక కీలక కారణాలను విశ్లేషించుకుని చూస్తే…188 పరుగులు టార్గెట్‌ను నిలబెట్టుకోవాలంటే ఆరంభంలోనే ఓపెనర్లను విడదీయాలి.ఒత్తిడి పెంచాలి.ఓపెనర్ల శుభారంభం ఇవ్వకుండా అడ్డుకోవాలి.సీనియర్‌ బౌలర్‌ ఇషాంత్‌ శర్మ అదే చేశాడు. పెద్దగా పోరాట పటిమ చూపకుండా నిరాశ పరుస్తూ వచ్చిన ఇషాంత్‌ మంగళవారం మాత్రం సత్తా చాటాడు.ఆస్ట్రేలియా ఓపెనర్లు నిలదొక్కుకోవడానికి ముందు పెవిలియన్‌కు దారి పట్టించాడు.ముఖ్యంగా కీలకమైన మాత్‌ రెన్‌ షా వికెట్‌ను ఇషాంత్‌ పడగొట్టాడు.ప్రస్తుత సిరీస్‌లో రెండు హాఫ్‌ సెంచరీలు సాధించి ఆసీస్‌ జట్టుకు మంచి ఓపెనింగ్‌నుఇస్తున్న రెన్‌ షాను త్వరగా ఔట్‌ చేయడం టీమిండియాకు కలిసి వచ్చింది.క్లోజ్‌ ఇన్‌లో ఉన్న భారత ఫీల్డర్లు దారుణంగా క్యాచ్‌లు వదిలేయ డంపై పెద్ద ఎత్తున విమర్శలు చెలరేగాయి.
ముఖ్యంగా పుణే టెస్టులో అయితే టీమిండియా లెక్కలేనన్ని క్యాచ్‌లు వది లేసింది. దీంతో ఆసీస్‌ కెప్టెన్‌ స్టీవ్‌ స్మిత్‌కు మూడుసార్లు లైఫ్‌ లైన్‌ లభించింది.దీంతో అతడు చెలరేగిపోయి భారత్‌ ముందు కొండంత టార్గెట్‌ ఉంచడంలో విజయవంతమయ్యాడు.అశ్విన్‌ బౌలింగ్‌లో మాథ్యూ వేడ్‌ బ్యాట్‌కు తాకిన బంతిని ఇన్‌సైడ్‌ ఎడ్జ్‌లో అందుకునేందుకు వృద్ధిమాన్‌ సాహా వేసిన డైవింగ్‌ మ్యాచ్‌లో మనవారి ఫీల్డింగ్‌ ప్రతిభ కనిపిస్తుంది.ఈ సిరీస్‌లో ఇప్పటి వరకు అశ్విన్‌ పెద్దగా సత్తా చాటలేకపోయాడు. ఆస్ట్రేలియా బ్యాట్స్‌మెన్‌ను ఔట్‌ చేయడంలో సమస్య ఎదుర్కొ న్నాడు.బెంగళూరులో సెకండ్‌ ఇన్నింగ్స్‌ వరకు అతని మ్యాజిక్‌ పెద్దగా పనిచేయలేదు.కానీ రెండవ ఇన్నింగ్స్‌లో మాత్రం ఐసిసి నంబర్‌వన్‌ టెస్టుబౌలర్‌ తనసత్తా ఏమిటో చాటాడు. అవసరమైన సమయంలో పుంజుకుని ఆసీస్‌ జట్టు ఆరు వికెట్లను కూల్చాడు.దీంతో టీమిండియాకు 75 పరుగుల భారీ విజయం దక్కింది.
అశ్విన్‌ 5 వికెట్లు 25వ సారి చిన్నస్మామి స్టేడియంలో కోహ్లీ సేన అద్భుత విజయం సాధించింది.బ్యాటింగ్‌ విన్యాసాలు లేకపోయినా బౌలింగ్‌లో మాత్రం సత్తా చాటింది.తొలి ఇన్నింగ్స్‌లో జడేజా 6 వికెట్లు తీయగా,అశ్విన్‌ రెండవ ఇన్నింగ్స్‌లో 6 వికెట్లు తీసి జట్టు విజయంలో కీలక పాత్ర పోషించాడు.వీరిద్దరు కలిసి మ్యాచ్‌ మొత్తం 15 వికెట్లు తీసుకున్నారు.ఈ నేపథ్యంలోఅశ్విన్‌ మరో ప్రపంచ రికార్డు నెలకొల్పాడు.అశ్విన్‌ ఒక ఇన్నింగ్స్‌లో 5 వికెట్లు తీయడం ఇది 25వ సారి.ప్రపంచంలో అత్యంత వేగంగా ఈ ఘనత సాధించిన బౌలర్‌ కూడా అతడే.కేవలం 88 ఇన్నింగ్స్‌ల్లోనే ఈ ఘనత సాధించాడు. ఇందుకు ముత్తయ్య మురళీధరన్‌ 100 ఇన్నింగ్స్‌,ఆర్‌ హెడ్లీకి 111 ఇన్నింగ్స్‌లు తీసుకున్నారు. కోహ్లీ సేనకు బంపర్‌ ఆఫర్‌ ఆస్ట్రేలియాతో జరిగిన రెండవటెస్టు టీమిండియా 75 పరుగుల తేడాతో ఘన విజయం సాధించింది.ఈ నేపథ్యంలో కోహ్లీ సేన బంపర్‌ ఆఫర్‌ అందుకోనుంది.ఏప్రిల్‌ 1 నాటికి టెస్టు ర్యాంకింగ్స్‌లో నంబర్‌ 1 స్థానంలో ఉన్న జట్టుకు ఐసిసి ఒక మిలియన్‌ డాలర్లను నజరానాగా అందించనుంది.ప్రస్తుతం పాయింట్ల పట్టికలో భారత జట్టు 121 పాయింట్లతో అగ్రస్థా నంలో ఉంది.